આ નાની નાની ટ્રિપનો એક બીજો ફાયદો જે આપણે બધાને લાગુ પડે અને એ ખર્ચો ઓછો. ટુંકી યાત્રા હોય એટલે અંતર પણ ઓછુ હોય. અને આવવા જવાનુ પણ એટલુ મોંઘુ નહીં પડે. અને રહેવાની પળોજણ પણ એવી મોટી નહીં થાય. ઘણી વાર તો આપણે રાતે જઇને દિવસે ફરીને પાછા રાતે પરત આવવા રવાના થઇ જઇએ એવુ પણ બનતુ હોય છે ત્યારે આવી ટ્રિપમાં તો આવનજાવન, ખાવા-પીવા સિવાય સ્થળને જોવા જાણવાનો એટલે ખાલી ફરવાનો ખર્ચો જ આપણા ખિસ્સા પર પડે. એટલે ખિસ્સા માટે પણ કિફાયતી રહે છે આ નાની ટ્રિપ.